Shrien Dewani kan uitgelewer word | Maroela Media
Shrien en Anni op hul troudag
Die hooggeregshof in Brittanje het Vrydag beslis dat Shrien Dewani aan Suid-Afrika uitgelewer kan word. Hy kan egter nog appelleer by die hoogste hof van appèl in Brittanje of by die Europese hof om sy uitlewering te verhoed.
Regters het beslis hy kan uitgelewer word, mits die Suid-Afrikaanse regering onderneem om hom terug te stuur indien hy onbevoeg verklaar word om verhoor te word.
Sy regspan het verlede jaar versoek om Dewani se uitlewering na Suid-Afrika te keer totdat hy geestelik gesond genoeg is om verhoor te word.
Dewani het appelleer teen ‘n besluit dat hy in Suid-Afrika verhoor moet word oor die moord op sy vrou, Anni, tydens hul wittebrood. Hy het tot dusver daarin geslaag om nie aan Suid-Afrika uitgelewer te word nie weens mediese redes soos depressie en post-traumatiese stres.
Dewani word tans in ŉ hospitaal aangehou kragtens die Wet op Geestelike Gesondheid 1983. Sy volgende jaarlikse hersieningsdatum is Mei 2014.
Anni (28) is in November 2010 in Kaapstad doodgeskiet toe die egpaar in ŉ taxi gery het. Drie mans is intussen skuldig bevind aan haar moord.
Bring jou golfstokke saam. Jy en Shabir sal lekker kan saamspeel.